1989–90. – 1059 ár frá stofnun Alþingis.

112. löggjafarþing. – 409. mál.

Sþ.	847. Svar

félagsmálaráðherra við fyrirspurn Danfríðar Skarphéðinsdóttur um stöðu jafnréttismála í ráðuneytum Stjórnarráðsins.

Fyrirspurnin hljóðaði svo:

1.	Hve mörg stöðugildi eru í hverju ráðuneyti fyrir sig? Hvernig skiptast þau á milli starfsheita og hvernig dreifast þau starfsheiti á milli kynjanna?

2.	Hvernig er dreifing starfsfólks ráðuneyta á launaflokka? Svar óskast sundurliðað eftir ráðuneytum og kynjum.

3.	Hversu há fjárhæð var greidd fyrir yfirvinnu starfsfólks í ráðuneytum á síðasta ári? Hvernig skiptist sú fjárhæð milli ráðuneyta? Svar óskast sundurliðað eftir launaflokkum og kynjum.

4.	Hversu margir fatlaðir einstaklingar starfa nú í einstökum ráðuneytum? Hvernig dreifast þeir á launaflokka? Svar óskast sundurliðað eftir kynjum.

1.	Í Stjórnarráðinu eru samtals 452,02 stöðugildi. Í fskj. I sjást stöðugildi og hvernig starfsheiti skiptast milli kynja: 1 merkir karlmenn, 2 konur.

2.	Í fskj. II er greint frá því hvernig fólk raðast í launaflokka eftir ráðuneytum og kynjum.

3.	Á síðasta ári voru greiddar samtals 181.815.650 krónur í yfirvinnu í ráðuneytunum. Yfirvinnan skiptist þannig á ráðuneyti:

Forsætisráðuneyti ..........................	5.561.138

Menntamálaráðuneyti ........................	25.514.440

Utanríkisráðuneyti ........................	17.439.245

Landbúnaðarráðuneyti .......................	7.258.085

Sjávarútvegsráðuneyti ......................	7.155.210

Dóms- og kirkjumálaráðuneyti ...............	8.979.802

Félagsmálaráðuneyti ........................	6.926.483

Heilbrigðis- og tryggingamálaráðuneyti .....	11.301.322

Fjármálaráðuneyti ..........................	56.761.976

Samgönguráðuneyti ..........................	3.266.537

Iðnaðarráðuneyti ...........................	6.706.366

Viðskiptaráðuneyti .........................	7.294.549

Hagstofa Íslands ...........................	9.804.360

Umhverfisráðuneyti .........................	399.632

Fjárlaga- og hagsýslustofnun ...............	7.446.505

Í fskj. III er sýnt hvernig karlar og konur taka yfirvinnu eftir launaflokkum.

4.	Ekki er unnt að svara umræddri spurningu þar sem fatlaðir eru ekki sérmerktir í launaskrám. Hins vegar má búast við því að fatlaðir einstaklingar séu við störf í ráðuneytum, en þá taka þeir laun eftir þeim stöðuheitum er þeir hafa á sama hátt og ófatlaðir.

(Texti fylgiskjals er ekki til tölvutækur.)